মানবজমিন : নির্বাচনের আগে বৈদেশিক মুদ্রাবাজার অস্থিতিশীল হয়ে উঠছে। বৈদেশিক লেনদেনের অন্যতম মুদ্রা ডলারের সরবরাহে সংকট দেখা দিয়েছে। ফলে অস্থিরতা বিরাজ করছে মুদ্রাটির দরে। দেশের ব্যাংকগুলোতে এখন নগদ ডলারের মূল্য সর্বোচ্চ ৮৬ টাকা ৫০ পয়সায় উঠেছে। আমদানি পর্যায়ের ডলারের দর উঠেছে ৮৩ টাকা ৮৫ পয়সা। এদিকে গত তিন মাস স্থির রাখার পর ডলারের বিপরীতে টাকার মান ধরে রাখতে পারেনি বাংলাদেশ ব্যাংক। চলতি মাসে আন্তঃব্যাংক ডলারের দাম বেড়েছে ৮ পয়সা। পণ্য আমদানিতে প্রতি ডলারের জন্য চলতি মাসে ব্যবসায়ীরা পরিশোধ করেছেন ৮৩ টাকার উপরে।